Lolland-Falsters Stifts-Tidende, 1843-05-13
Nogle Dage for Mødets Afholdelse indløb imidlertid en Skrivelse fra Skoledirectionen (Amtmand Stemann og Provst Bentzon) til Liunge Sogneforstanderskab, som anmodedes om at fornyde Lærerne denne Sammenkomst. Samtidig hermed udstedtes et Circulaire til Ringsted og Alsted Herreders øvrige Sogneforstanderskaber, der communiceredes, at Cancelliet under 20de October 1840 havde i Anledning af en Ansøgning fra Amtets Lærere resolveret, at de maanedlige Conferenser i Skolerne ikke maatte finde Sted, da Directionen i sin Jndstilling desangaaende havde bemærket, at slige Forsamlinger neppe vilde stifte synderligt Gavn og foranledige ufornødne Udgifter. (J Forbigaaende det Spørgsmaal: mon Sorø Amtsskoledirection ved alle Leiligheder viser en ligesaa priselig Omsorg for Lærernes pecuniaire Stilling?) Det berammede Møde blev altsaa ikke afholdt, hvorimod nogle af Lærerne, saavidt vides, samlede sig i et privat Værelse. Rygtet herom trængte snart til Landets andre Conferenser, vakte stor Sensation, og fremkaldte adskillige Forespørgsler, som vistnok hverken vare nødvendige eller gavnlige for Sagen. Saaledes forespurgte Hs. H. Hr. Provst Dahlerup, formodentlig opfordret dertil af Foreningen i Gjerlev, Onsild og Nørre-Hald Herreder, om den under 20de October 1840 til Sors Amtsskoledirection afgivne Resolution skulde betragtes som en almindelig Bstemmelse, hvilket Cancelliet ligefrem benegtede. Omtrent paa samme Tid indgik Foreningen i Elbo-Holmans Herred, Veile Amt, med en Ansøgning om, at maatte holde 2 a 4 Skoleconferenser aarlig. Herpaa resolverede Collegiet under 22de December f. A., at det Ansøgte bifaldes indtil videre, dog at Foreningen ikke udvides udenfor ElboHolmans Herred, og at Tiden til de aarlige Møder hver Gang approberes af Hr. Kammerherren og Deres Høiærværdighed, hvorhos man tillige skulde anmode Deres Høiærværdighed om, at være opmærksom paa, om Foreningen ved andre Øiemeds Optagelse i dens Plan, eller paa andre Maader, skulde forfeile sin Hensigt, hvorom i saa Fald Jndberetning bliver at gjøre." De gode Lærere i ElboHolmans Herred have just ikke stor Anledning til at glæde sig over denne Bevilling; thi en Tilladelse, der knytter sig til slige Jndskrænkninger, har ikke synderligt forud for et Afslag, Cancelliet har saaledes paa eet Sted aldeles forbudt Skoleconferenserne, paa et andet tilladt dem uden nogen Jndskrænkning og paa et tredie under saare skarpe betingelser: dette synes inconseqvent, men maa rimeligviis grunde sig paa vedkommende Autoriteters forskjellige Jndstillinger. Hvad er da Aarsagen til den hele mistænkelige Fremfærd imod Conferenserne, Det er os ikke bekjendt, at disse i nogensomhelst Henseende ere udartede, og vi kunne derfor ikke tænke os nogen anden Grund end den simple Omstændighed, at man helst har villet forsamle sig i Skolerne, fordi Møder derved vinde større Høitidelighed, og fordi man der lettest og beqvemmest kan anstille de practiske Prøver, som ere en Hovedgjenstand for Foreningernes Virksomhed. Er dette nu virkelig Anstødstenen, da er det vort Raad til alle de danske Lærere, der ikke ere blevne saa bestyrtede, at de ganske have slaaet Conferenserne af Hovedet, at de fremtidig vælge sig private Forsamlingslocaler; man vil da ikke kunne gjøre dem den Associationsfrihed stridig, der er indrømmet Statens øvrige Borgere. Vel kan det synes haardt for Lærerne ikke at maatte afbenytte Skoleværelserne til et Øiemed, der netop er i Skolens Jnteresse, medens de samme Værelser saa jevnlig bruges til Sogneforstanderskabsmøder, Kokoppevaccination og lignende Forretninger; men vi troe dog, at de, for at undgaae al Tvang og Jndskrænkning bør finde sig i den Ulempe, som er forbunden med at afholde Møderne i et privat Locale; thi det er vor faste Mening: enten frie Conferenser eller ingen Conferenser. 11.